**מקווה ישראל**

**מבחן מגן בתנ"ך מועד ב' - תשע"ג**

![MCj02981090000[1]]()

**הוראות לנבחן:**

א. משך הבחינה : שעתיים וחצי ( 150 דקות)

ב. מבנה השאלון ומפתח הערכה: בשאלון זה ארבעה פרקים.

פרק ראשון - קטעים שנלמדו 88 נקודות

פרק שני - קטע שלא נלמד 12 נקודות

סה"כ 100 נקודות

ג. חומר עזר מותר בשימוש: תנ"ך שלם בלי פירושים, בלי תוספות ובלי תרגום.

 מותר להשתמש בתנ"ך שיש בו מפות.

ד. הוראות מיוחדות: 1. אל תעתיק את השאלה. כתוב את מספרה בלבד.

 2 . התרכז בנושא . שים לב לכתב, לכתיב ולפיסוק.

ה. תלמידים עולים חדשים – רשאים להשתמש בספר תנ"ך עם תרגום.

\*\*\* השאר שורה ( משבצת ) רווח בין שורה לשורה.

\*\*\* חובה לכתוב על פי ההנחיות הרגילות במבחנים : שוליים, רווחים בין הסעיפים, שאלה

 בכל עמוד, אין לרשום משני צדי הדף , עט שחור / כחול בלבד.

\*\*\*כל מה שברצונך לכתוב כ"טיוטה", רשום  **טיוטה** בראש כל עמוד

**\*שימו לב!** תיקוני כתיב וקרי ,בנוסח המצולם במבחן ,נמצאים בסוגריים בתוך הטקסט

 ולא בשוליים, כפי שיש בספרי התנ"ך שבהוצאת קורן.

\*\*\*יש לצרף את טופס המבחן למחברת!

**בהצלחה**

**צוות תנך**

**פרק ראשון – קטעים שנלמדו ( 88 נקודות)**

ענה על ארבע מהשאלות 5-1 ( לכל שאלה – 22 נקודות).

 בכל אחת מהשאלות שבחרת ענה על סעיף א ( חובה) (10 נקודות),

 ועל שניים מהסעיפים ב-ד ( לכל סעיף – 6 נקודות) .

**1. היסטוריוגרפיה.**

קרא **מלכים ב,** כ"א , 16-1.

 **א** בֶּן-שְׁתֵּים עֶשְׂרֵה שָׁנָה, מְנַשֶּׁה בְמָלְכוֹ, וַחֲמִשִּׁים וְחָמֵשׁ שָׁנָה, מָלַךְ בִּירוּשָׁלִָם; וְשֵׁם אִמּוֹ, חֶפְצִי-בָהּ.  **ב** וַיַּעַשׂ הָרַע, בְּעֵינֵי יְהוָה--כְּתוֹעֲבֹת, הַגּוֹיִם, אֲשֶׁר הוֹרִישׁ יְהוָה, מִפְּנֵי בְּנֵי יִשְׂרָאֵל.  **ג** וַיָּשָׁב, וַיִּבֶן אֶת-הַבָּמוֹת, אֲשֶׁר אִבַּד, חִזְקִיָּהוּ אָבִיו; וַיָּקֶם מִזְבְּחֹת לַבַּעַל, וַיַּעַשׂ אֲשֵׁרָה כַּאֲשֶׁר עָשָׂה אַחְאָב מֶלֶךְ יִשְׂרָאֵל, וַיִּשְׁתַּחוּ לְכָל-צְבָא הַשָּׁמַיִם, וַיַּעֲבֹד אֹתָם.  **ד** וּבָנָה מִזְבְּחֹת, בְּבֵית יְהוָה, אֲשֶׁר אָמַר יְהוָה, בִּירוּשָׁלִַם אָשִׂים אֶת-שְׁמִי.  **ה** וַיִּבֶן מִזְבְּחוֹת, לְכָל-צְבָא הַשָּׁמָיִם, בִּשְׁתֵּי, חַצְרוֹת בֵּית-יְהוָה.  **ו** וְהֶעֱבִיר אֶת-בְּנוֹ, בָּאֵשׁ, וְעוֹנֵן וְנִחֵשׁ, וְעָשָׂה אוֹב וְיִדְּעֹנִים:  הִרְבָּה, לַעֲשׂוֹת הָרַע בְּעֵינֵי יְהוָה--לְהַכְעִיס.  **ז** וַיָּשֶׂם, אֶת-פֶּסֶל הָאֲשֵׁרָה אֲשֶׁר עָשָׂה--בַּבַּיִת, אֲשֶׁר אָמַר יְהוָה אֶל-דָּוִד וְאֶל-שְׁלֹמֹה בְנוֹ, בַּבַּיִת הַזֶּה וּבִירוּשָׁלִַם אֲשֶׁר בָּחַרְתִּי מִכֹּל שִׁבְטֵי יִשְׂרָאֵל, אָשִׂים אֶת-שְׁמִי לְעוֹלָם.  **ח** וְלֹא אֹסִיף, לְהָנִיד רֶגֶל יִשְׂרָאֵל, מִן-הָאֲדָמָה, אֲשֶׁר נָתַתִּי לַאֲבוֹתָם:  רַק אִם-יִשְׁמְרוּ לַעֲשׂוֹת, כְּכֹל אֲשֶׁר צִוִּיתִים, וּלְכָל-הַתּוֹרָה, אֲשֶׁר-צִוָּה אֹתָם עַבְדִּי מֹשֶׁה.  **ט** וְלֹא, שָׁמֵעוּ; וַיַּתְעֵם מְנַשֶּׁה, לַעֲשׂוֹת אֶת-הָרָע, מִן-הַגּוֹיִם, אֲשֶׁר הִשְׁמִיד יְהוָה מִפְּנֵי בְּנֵי יִשְׂרָאֵל.  **י** וַיְדַבֵּר יְהוָה בְּיַד-עֲבָדָיו הַנְּבִיאִים, לֵאמֹר.  **יא** יַעַן אֲשֶׁר עָשָׂה מְנַשֶּׁה מֶלֶךְ-יְהוּדָה, הַתֹּעֵבוֹת הָאֵלֶּה--הֵרַע, מִכֹּל אֲשֶׁר-עָשׂוּ הָאֱמֹרִי אֲשֶׁר לְפָנָיו; וַיַּחֲטִא גַם-אֶת-יְהוּדָה, בְּגִלּוּלָיו.  {ס}  **יב** לָכֵן, כֹּה-אָמַר יְהוָה אֱלֹהֵי יִשְׂרָאֵל, הִנְנִי מֵבִיא רָעָה, עַל-יְרוּשָׁלִַם וִיהוּדָה:  אֲשֶׁר, כָּל-שמעיו (שֹׁמְעָהּ)--תִּצַּלְנָה, שְׁתֵּי אָזְנָיו.  **יג** וְנָטִיתִי עַל-יְרוּשָׁלִַם, אֵת קָו שֹׁמְרוֹן, וְאֶת-מִשְׁקֹלֶת, בֵּית אַחְאָב; וּמָחִיתִי אֶת-יְרוּשָׁלִַם כַּאֲשֶׁר-יִמְחֶה אֶת-הַצַּלַּחַת, מָחָה, וְהָפַךְ, עַל-פָּנֶיהָ.  **יד** וְנָטַשְׁתִּי, אֵת שְׁאֵרִית נַחֲלָתִי, וּנְתַתִּים, בְּיַד אֹיְבֵיהֶם; וְהָיוּ לְבַז וְלִמְשִׁסָּה, לְכָל-אֹיְבֵיהֶם.  **טו** יַעַן, אֲשֶׁר עָשׂוּ אֶת-הָרַע בְּעֵינַי, וַיִּהְיוּ מַכְעִסִים, אֹתִי--מִן-הַיּוֹם, אֲשֶׁר יָצְאוּ אֲבוֹתָם מִמִּצְרַיִם, וְעַד, הַיּוֹם הַזֶּה.  **טז** וְגַם דָּם נָקִי שָׁפַךְ מְנַשֶּׁה, הַרְבֵּה מְאֹד, עַד אֲשֶׁר-מִלֵּא אֶת-יְרוּשָׁלִַם, פֶּה לָפֶה--לְבַד מֵחַטָּאתוֹ אֲשֶׁר הֶחֱטִיא אֶת-יְהוּדָה, לַעֲשׂוֹת הָרַע בְּעֵינֵי יְהוָה.

ענה על סעיף א ( חובה )

א. קרא פסוקים 4-3 , 7 , 16.

 ( 1 ) הבא שתי דוגמאות לחטאי מנשה בתחומים שונים. בסס דבריך על הכתוב.

 ( 2 ) יש הטוענים שבתיאור חטאי מנשה בפסוקים אלה ישנה הדרגתיות .

 פרט את ההדרגתיות ובסס דבריך על הכתוב.

ענה על **שניים** מהסעיפים ב-ד.

ב. קרא פסוקים 7-1 שלפניך וגם  **מלכים ב,** י"ח , 4-1 .

 הבא שתי הוכחות כי מנשה ביטל את הרפורמה הדתית שביצע אביו חזקיהו .

 בתשובתך התייחס למעשי שני המלכים .

ג. ( 1 ) באיזה הקשר מוזכר אחאב בפסוק 3 ובאיזה הקשר מוזכר בית אחאב בפסוק 13?

 ( 2 ) מהו האירוע ההיסטורי, שבעקבותיו יהודה מכונה בפסוק 14 " שארית נחלתי" ?

 ( היעזר בפסוק 13 ), באיזה שנה התרחש האירוע?

ד. קרא **דברי הימים ב'**, ל"ג , 13-10 ואת הכתובת שלפניך , שנכתבה על ידי אשורבניפל מלך

 אשור בימי מנשה מלך יהודה:

 " עליתי על בעל מלך צור הגר בלב ים , אשר לא שמר את מצוות מלכותי ......... הקמתי עליו

 מצודות , חסמתי את דרכי המוצא , והוא [בעל מלך צור] נכנע ואת בנו יחימלך הביא לפניי

 כדי להשתעבד לי. ריחמתי עליו ושבתי והחזרתי לו את בנו .....פתחתי את דרכי המוצא שלו

 בים וביבשה....."

 ( 1 ) יש הטוענים כי לא יתכן שלמאורעות הנזכרים ב**דברי הימים ב,** ל"ג, 13-10

 יש בסיס היסטורי . הסבר טענה זו.

 ( 2 ) הסבר כיצד התקדים הנזכר בכתובת האשורית יכול לערער טענה זו.

**2**. **נבואה.**

קרא **יחזקאל ,** י"ח , 24-1.

**א** וַיְהִי דְבַר-יְהוָה, אֵלַי לֵאמֹר.  **ב** מַה-לָּכֶם, אַתֶּם מֹשְׁלִים אֶת-הַמָּשָׁל הַזֶּה, עַל-אַדְמַת יִשְׂרָאֵל, לֵאמֹר:  אָבוֹת יֹאכְלוּ בֹסֶר, וְשִׁנֵּי הַבָּנִים תִקְהֶינָה.  **ג** חַי-אָנִי, נְאֻם אֲדֹנָי יְהוִה:  אִם-יִהְיֶה לָכֶם עוֹד, מְשֹׁל הַמָּשָׁל הַזֶּה--בְּיִשְׂרָאֵל.  **ד** הֵן כָּל-הַנְּפָשׁוֹת לִי הֵנָּה, כְּנֶפֶשׁ הָאָב וּכְנֶפֶשׁ הַבֵּן לִי-הֵנָּה:  הַנֶּפֶשׁ הַחֹטֵאת, הִיא תָמוּת.  **ה** וְאִישׁ, כִּי-יִהְיֶה צַדִּיק; וְעָשָׂה מִשְׁפָּט, וּצְדָקָה.  **ו** אֶל-הֶהָרִים, לֹא אָכָל, וְעֵינָיו לֹא נָשָׂא, אֶל-גִּלּוּלֵי בֵּית יִשְׂרָאֵל; וְאֶת-אֵשֶׁת רֵעֵהוּ לֹא טִמֵּא, וְאֶל-אִשָּׁה נִדָּה לֹא יִקְרָב.  **ז** וְאִישׁ, לֹא יוֹנֶה--חֲבֹלָתוֹ חוֹב יָשִׁיב, גְּזֵלָה לֹא יִגְזֹל; לַחְמוֹ לְרָעֵב יִתֵּן, וְעֵירֹם יְכַסֶּה-בָּגֶד.  **ח** בַּנֶּשֶׁךְ לֹא-יִתֵּן, וְתַרְבִּית לֹא יִקָּח--מֵעָוֶל, יָשִׁיב יָדוֹ; מִשְׁפַּט אֱמֶת יַעֲשֶׂה, בֵּין אִישׁ לְאִישׁ.  **ט** בְּחֻקּוֹתַי יְהַלֵּךְ וּמִשְׁפָּטַי שָׁמַר, לַעֲשׂוֹת אֱמֶת:  צַדִּיק הוּא חָיֹה יִחְיֶה, נְאֻם אֲדֹנָי יְהוִה.  **י** וְהוֹלִיד בֵּן-פָּרִיץ, שֹׁפֵךְ דָּם; וְעָשָׂה אָח, מֵאַחַד מֵאֵלֶּה.  **יא** וְהוּא, אֶת-כָּל-אֵלֶּה לֹא עָשָׂה--כִּי גַם אֶל-הֶהָרִים אָכַל, וְאֶת-אֵשֶׁת רֵעֵהוּ טִמֵּא.  **יב** עָנִי וְאֶבְיוֹן, הוֹנָה--גְּזֵלוֹת גָּזָל, חֲבֹל לֹא יָשִׁיב; וְאֶל-הַגִּלּוּלִים נָשָׂא עֵינָיו, תּוֹעֵבָה עָשָׂה.  **יג** בַּנֶּשֶׁךְ נָתַן וְתַרְבִּית לָקַח, וָחָי:  לֹא יִחְיֶה, אֵת כָּל-הַתּוֹעֵבוֹת הָאֵלֶּה עָשָׂה--מוֹת יוּמָת, דָּמָיו בּוֹ יִהְיֶה.  **יד** וְהִנֵּה, הוֹלִיד בֵּן, וַיַּרְא, אֶת-כָּל-חַטֹּאת אָבִיו אֲשֶׁר עָשָׂה; וַיִּרְאֶה, וְלֹא יַעֲשֶׂה כָּהֵן.  **טו** עַל-הֶהָרִים, לֹא אָכָל, וְעֵינָיו לֹא נָשָׂא, אֶל-גִּלּוּלֵי בֵּית יִשְׂרָאֵל; אֶת-אֵשֶׁת רֵעֵהוּ, לֹא טִמֵּא.  **טז** וְאִישׁ, לֹא הוֹנָה--חֲבֹל לֹא חָבָל, וּגְזֵלָה לֹא גָזָל; לַחְמוֹ לְרָעֵב נָתָן, וְעֵרוֹם כִּסָּה-בָגֶד.  **יז** מֵעָנִי הֵשִׁיב יָדוֹ, נֶשֶׁךְ וְתַרְבִּית לֹא לָקָח--מִשְׁפָּטַי עָשָׂה, בְּחֻקּוֹתַי הָלָךְ:  הוּא, לֹא יָמוּת בַּעֲו‍ֹן אָבִיו--חָיֹה יִחְיֶה.  **יח** אָבִיו כִּי-עָשַׁק עֹשֶׁק, גָּזַל גֵּזֶל אָח, וַאֲשֶׁר לֹא-טוֹב עָשָׂה, בְּתוֹךְ עַמָּיו; וְהִנֵּה-מֵת, בַּעֲו‍ֹנוֹ.  **יט** וַאֲמַרְתֶּם, מַדֻּעַ לֹא-נָשָׂא הַבֵּן בַּעֲו‍ֹן הָאָב; וְהַבֵּן מִשְׁפָּט וּצְדָקָה עָשָׂה, אֵת כָּל-חֻקּוֹתַי שָׁמַר וַיַּעֲשֶׂה אֹתָם--חָיֹה יִחְיֶה.  **כ** הַנֶּפֶשׁ הַחֹטֵאת, הִיא תָמוּת:  בֵּן לֹא-יִשָּׂא בַּעֲו‍ֹן הָאָב, וְאָב לֹא יִשָּׂא בַּעֲו‍ֹן הַבֵּן--צִדְקַת הַצַּדִּיק עָלָיו תִּהְיֶה, וְרִשְׁעַת רשע (הָרָשָׁע) עָלָיו תִּהְיֶה.  {ס}  **כא** וְהָרָשָׁע, כִּי יָשׁוּב מִכָּל-חַטֹּאתָו אֲשֶׁר עָשָׂה, וְשָׁמַר אֶת-כָּל-חֻקוֹתַי, וְעָשָׂה מִשְׁפָּט וּצְדָקָה--חָיֹה יִחְיֶה, לֹא יָמוּת.  **כב** כָּל-פְּשָׁעָיו אֲשֶׁר עָשָׂה, לֹא יִזָּכְרוּ לוֹ:  בְּצִדְקָתוֹ אֲשֶׁר-עָשָׂה, יִחְיֶה.  **כג** הֶחָפֹץ אֶחְפֹּץ מוֹת רָשָׁע, נְאֻם אֲדֹנָי יְהוִה:  הֲלוֹא בְּשׁוּבוֹ מִדְּרָכָיו, וְחָיָה. **כד** וּבְשׁוּב צַדִּיק מִצִּדְקָתוֹ, וְעָשָׂה עָוֶל, כְּכֹל הַתּוֹעֵבוֹת אֲשֶׁר-עָשָׂה הָרָשָׁע יַעֲשֶׂה, וָחָי--כָּל-צִדְקֹתָו אֲשֶׁר-עָשָׂה לֹא תִזָּכַרְנָה, בְּמַעֲלוֹ אֲשֶׁר-מָעַל וּבְחַטָּאתוֹ אֲשֶׁר-חָטָא בָּם יָמוּת

ענה על סעיף א ( חובה )

א. ( 1 ) קרא פסוקים 17-14.

 ציין שני תחומים עיקריים שבהם מתבטאת צדיקותו של אדם. הבא דוגמא לכל תחום,

 ובסס תשובתך על הכתוב.

 ( 2 ) קרא פסוקים 24-20.

 הסבר את שני הרעיונות החדשים שעליהם מצהיר יחזקאל בפסוקים אלה.

ענה על שניים מהסעיפים ב-ד.

ב. קרא פסוקים 4-1 בקטע שלפניך.

 בפסוקים אלה יחזקאל מצטט אמרה (=משל) , שרווחה בקרב העם ומביע את עמדתו

 כלפיה. צטט את האמרה , באר את משמעותה, והסבר את עמדתו של יחזקאל כלפי

 אמרה זו.

ג. קרא פסוקים 13-5.

 ציין ארבעה מעשים הנזכרים בפסוקים אלה הקשורים באופן ישיר לעשרת הדברות .

 ( היעזר ב**שמות** ,כ', 14-1 ) .

ד. קרא פסוקים 9-5.

 יחזקאל בדבריו שם דגש יותר על התחום **החברתי מוסרי** יותר מהתחום **הדתי-פולחני**.

 הבא שתי הוכחות מן הקטע לביסוס טענה זו. הסבר.

**3. חוק.**

קרא **ויקרא** , י"ט , 18-13 , 34-33.

**ויקרא ,**י"ט , 18-13.

יג לֹא-תַעֲשֹׁק אֶת-רֵעֲךָ, וְלֹא תִגְזֹל; לֹא-תָלִין פְּעֻלַּת שָׂכִיר, אִתְּךָ--עַד-בֹּקֶר.  יד לֹא-תְקַלֵּל חֵרֵשׁ--וְלִפְנֵי עִוֵּר, לֹא תִתֵּן מִכְשֹׁל; וְיָרֵאתָ מֵּאֱלֹהֶיךָ, אֲנִי יְהוָה.  טו לֹא-תַעֲשׂוּ עָוֶל, בַּמִּשְׁפָּט--לֹא-תִשָּׂא פְנֵי-דָל, וְלֹא תֶהְדַּר פְּנֵי גָדוֹל:  בְּצֶדֶק, תִּשְׁפֹּט עֲמִיתֶךָ.  טז לֹא-תֵלֵךְ רָכִיל בְּעַמֶּיךָ, לֹא תַעֲמֹד עַל-דַּם רֵעֶךָ:  אֲנִי, יְהוָה.  יז לֹא-תִשְׂנָא אֶת-אָחִיךָ, בִּלְבָבֶךָ; הוֹכֵחַ תּוֹכִיחַ אֶת-עֲמִיתֶךָ, וְלֹא-תִשָּׂא עָלָיו חֵטְא.  יח לֹא-תִקֹּם וְלֹא-תִטֹּר אֶת-בְּנֵי עַמֶּךָ, וְאָהַבְתָּ לְרֵעֲךָ כָּמוֹךָ:  אֲנִי, יְהוָה.

**ויקרא** , י"ט 34-33.

**לג** וְכִי-יָגוּר אִתְּךָ גֵּר, בְּאַרְצְכֶם--לֹא תוֹנוּ, אֹתוֹ.  **לד** כְּאֶזְרָח מִכֶּם יִהְיֶה לָכֶם הַגֵּר הַגָּר אִתְּכֶם, וְאָהַבְתָּ לוֹ כָּמוֹךָ--כִּי-גֵרִים הֱיִיתֶם, בְּאֶרֶץ מִצְרָיִם:  אֲנִי, יְהוָה אֱלֹהֵיכֶם

ענה על סעיף א (חובה).

א. קרא פסוקים 16-13.

 ( 1 ) פסוקים אלה עוסקים בחוקים שבין אדם לחברו.

 ציין שלושה חוקים כאלה והסבר אותם.

 ( 2 ) בפסוקים אלה חוזר הביטוי " אני ה" .

 הסבר את התפקיד של חזרה זו בפסוקים.

ענה על שניים מהסעיפים ב-ד.

ב. קרא פס' 14 שלפניך.

 ( 1 ) בפסוק זה ישנם שני איסורים . ציין מהו המכנה המשותף המהותי לשניהם.

 ( 2 ) קרא את פירוש רש"י לפסוק 14:

 " **'**ולפני עיוור לא תיתן מכשול **'** – לפני סומא [=מי שאינו רואה ] בדבר לא תיתן עצה

 שאינה הוגנת לו . אל תאמר : מכור שדך וקח לך חמור , ואתה עוקף עליו [מטעה אותו ]

 ונוטלה [ את השדה ] הימנו [= ממנו]".

 רש"י מרחיב את האיסור ' ולפני עוור לא תיתן מכשול' לעיקרון כללי.

 הסבר מיהו 'העיוור' ומהו 'המכשול' על פי פירוש רש"י.

ג. קרא פסוקים 34-33.

 ( 1 ) מיהו ה"גר" שעליו מדברים בפסוקים אלה, ומדוע בנוגע להונאת הגר יש צורך

 באיסור מיוחד?

 ( 2 ) קרא פסוק 18 , 34 שלפניך. יש הטוענים שהצו " ואהבת את רעך כמוך" ( פס' 18) מכוון

 לאהבת בני ישראל. האם הנאמר בפסוק 34 תומך בטענה זו או סותר אותה?

 הסבר את דבריך.

ד. קרא פסוקים 18-13.

 ( 1 ) בפסוק 13 ובפסוק 15 מנוסחים שני רעיונות חשובים שהם הבסיס לקיומה

 של חברה צודקת, וליד כל אחד מהם מובאות דוגמאות.

 ציין שני רעיונות , הסבר דוגמה אחת הממחישה כל רעיון.

 ( 2 ) יש הטוענים שיש קשר בין הצו " לא תיקום ולא תיטור"

 ובין הצו " ואהבת לרעך כמוך" ( פס' 18) . הסבר קשר זה.

4. **בריאה וראשית האנושות.**

 קרא **בראשית**, ג , 21-1.

 **א** וְהַנָּחָשׁ, הָיָה עָרוּם, מִכֹּל חַיַּת הַשָּׂדֶה, אֲשֶׁר עָשָׂה יְהוָה אֱלֹהִים; וַיֹּאמֶר, אֶל-הָאִשָּׁה, אַף כִּי-אָמַר אֱלֹהִים, לֹא תֹאכְלוּ מִכֹּל עֵץ הַגָּן.  **ב** וַתֹּאמֶר הָאִשָּׁה, אֶל-הַנָּחָשׁ:  מִפְּרִי עֵץ-הַגָּן, נֹאכֵל.  **ג** וּמִפְּרִי הָעֵץ, אֲשֶׁר בְּתוֹךְ-הַגָּן--אָמַר אֱלֹהִים לֹא תֹאכְלוּ מִמֶּנּוּ, וְלֹא תִגְּעוּ בּוֹ:  פֶּן-תְּמֻתוּן.  **ד** וַיֹּאמֶר הַנָּחָשׁ, אֶל-הָאִשָּׁה:  לֹא-מוֹת, תְּמֻתוּן.  **ה** כִּי, יֹדֵעַ אֱלֹהִים, כִּי בְּיוֹם אֲכָלְכֶם מִמֶּנּוּ, וְנִפְקְחוּ עֵינֵיכֶם; וִהְיִיתֶם, כֵּאלֹהִים, יֹדְעֵי, טוֹב וָרָע.  **ו** וַתֵּרֶא הָאִשָּׁה כִּי טוֹב הָעֵץ לְמַאֲכָל וְכִי תַאֲוָה-הוּא לָעֵינַיִם, וְנֶחְמָד הָעֵץ לְהַשְׂכִּיל, וַתִּקַּח מִפִּרְיוֹ, וַתֹּאכַל; וַתִּתֵּן גַּם-לְאִישָׁהּ עִמָּהּ, וַיֹּאכַל.  **ז** וַתִּפָּקַחְנָה, עֵינֵי שְׁנֵיהֶם, וַיֵּדְעוּ, כִּי עֵירֻמִּם הֵם; וַיִּתְפְּרוּ עֲלֵה תְאֵנָה, וַיַּעֲשׂוּ לָהֶם חֲגֹרֹת.  **ח** וַיִּשְׁמְעוּ אֶת-קוֹל יְהוָה אֱלֹהִים, מִתְהַלֵּךְ בַּגָּן--לְרוּחַ הַיּוֹם; וַיִּתְחַבֵּא הָאָדָם וְאִשְׁתּוֹ, מִפְּנֵי יְהוָה אֱלֹהִים, בְּתוֹךְ, עֵץ הַגָּן.  **ט** וַיִּקְרָא יְהוָה אֱלֹהִים, אֶל-הָאָדָם; וַיֹּאמֶר לוֹ, אַיֶּכָּה.  **י** וַיֹּאמֶר, אֶת-קֹלְךָ שָׁמַעְתִּי בַּגָּן; וָאִירָא כִּי-עֵירֹם אָנֹכִי, וָאֵחָבֵא.  **יא** וַיֹּאמֶר--מִי הִגִּיד לְךָ, כִּי עֵירֹם אָתָּה; הֲמִן-הָעֵץ, אֲשֶׁר צִוִּיתִיךָ לְבִלְתִּי אֲכָל-מִמֶּנּוּ--אָכָלְתָּ.  **יב** וַיֹּאמֶר, הָאָדָם:  הָאִשָּׁה אֲשֶׁר נָתַתָּה עִמָּדִי, הִוא נָתְנָה-לִּי מִן-הָעֵץ וָאֹכֵל.  **יג** וַיֹּאמֶר יְהוָה אֱלֹהִים לָאִשָּׁה, מַה-זֹּאת עָשִׂית; וַתֹּאמֶר, הָאִשָּׁה, הַנָּחָשׁ הִשִּׁיאַנִי, וָאֹכֵל.  **יד** וַיֹּאמֶר יְהוָה אֱלֹהִים אֶל-הַנָּחָשׁ, כִּי עָשִׂיתָ זֹּאת, אָרוּר אַתָּה מִכָּל-הַבְּהֵמָה, וּמִכֹּל חַיַּת הַשָּׂדֶה; עַל-גְּחֹנְךָ תֵלֵךְ, וְעָפָר תֹּאכַל כָּל-יְמֵי חַיֶּיךָ.  **טו** וְאֵיבָה אָשִׁית, בֵּינְךָ וּבֵין הָאִשָּׁה, וּבֵין זַרְעֲךָ, וּבֵין זַרְעָהּ:  הוּא יְשׁוּפְךָ רֹאשׁ, וְאַתָּה תְּשׁוּפֶנּוּ עָקֵב.  {ס}  **טז** אֶל-הָאִשָּׁה אָמַר, הַרְבָּה אַרְבֶּה עִצְּבוֹנֵךְ וְהֵרֹנֵךְ--בְּעֶצֶב, תֵּלְדִי בָנִים; וְאֶל-אִישֵׁךְ, תְּשׁוּקָתֵךְ, וְהוּא, יִמְשָׁל-בָּךְ.  {ס}  **יז** וּלְאָדָם אָמַר, כִּי-שָׁמַעְתָּ לְקוֹל אִשְׁתֶּךָ, וַתֹּאכַל מִן-הָעֵץ, אֲשֶׁר צִוִּיתִיךָ לֵאמֹר לֹא תֹאכַל מִמֶּנּוּ--אֲרוּרָה הָאֲדָמָה, בַּעֲבוּרֶךָ, בְּעִצָּבוֹן תֹּאכְלֶנָּה, כֹּל יְמֵי חַיֶּיךָ.  **יח** וְקוֹץ וְדַרְדַּר, תַּצְמִיחַ לָךְ; וְאָכַלְתָּ, אֶת-עֵשֶׂב הַשָּׂדֶה.  **יט** בְּזֵעַת אַפֶּיךָ, תֹּאכַל לֶחֶם, עַד שׁוּבְךָ אֶל-הָאֲדָמָה, כִּי מִמֶּנָּה לֻקָּחְתָּ:  כִּי-עָפָר אַתָּה, וְאֶל-עָפָר תָּשׁוּב.  **כ** וַיִּקְרָא הָאָדָם שֵׁם אִשְׁתּוֹ, חַוָּה:  כִּי הִוא הָיְתָה, אֵם כָּל-חָי.  **כא** וַיַּעַשׂ יְהוָה אֱלֹהִים לְאָדָם וּלְאִשְׁתּוֹ, כָּתְנוֹת עוֹר--וַיַּלְבִּשֵׁם.

ענה על סעיף א ( חובה ).

א. ( 1 ) קרא **בראשית** ,ב , 17-16 וכתוב את מרכיבי הצו שניתן לאדם לפי הקריטריונים הבאים :

 האיסור, ההיתר, העונש.

 ( 2 ) קרא **בראשית**, ג , 4-1 וכתוב , תוך התייחסות לסעיף הקודם , מה שינה הנחש ? ומה

 מטרתו של הנחש לאור שינויים אלה?

ענה על שניים מהסעיפים ב-ד.

ב. קרא **בראשית** , ג, 13-9.

 האדם והאישה מגיבים באופן דומה לחקירת האל. מה המשותף בתגובותיהם ?

 ובמה שונה תגובת האדם מתגובת האישה לחקירת האל ? הסבר ובסס על הכתוב.

ג. קרא **בראשית** , ג, 19-17 , ד, 12.

 ( 1 ) ציין שני עונשים הניתנים לאדם . מהו העיקרון שעל פיו נענש האדם? הוכח.

 ( 2 ) האדמה מופיעה בעונשיהם של אדם וקין.

 הסבר במה עונשו של קין חמור יותר מעונשו של אדם בתחום זה.

ד. קרא **תהילים** ,ק"ד , 15-14 , ו**בראשית** ,ג, 19-17.

 במה שונה עמדת משורר תהילים לעבודת האדמה מזו של כותב ספר בראשית ?

 הסבר ובסס תשובתך על הכתוב.

1. **חכמה**

**קרא קהלת, י"א, 10-7; י"ב, 14-1.**

**קהלת י"א 10-7**

**ז** וּמָתוֹק, הָאוֹר; וְטוֹב לַעֵינַיִם, לִרְאוֹת אֶת-הַשָּׁמֶשׁ.  **ח**  כִּי אִם-שָׁנִים הַרְבֵּה יִחְיֶה הָאָדָם, בְּכֻלָּם יִשְׂמָח; וְיִזְכֹּר אֶת-יְמֵי הַחֹשֶׁךְ, כִּי-הַרְבֵּה יִהְיוּ כָּל-שֶׁבָּא הָבֶל.  **ט** שְׂמַח בָּחוּר בְּיַלְדוּתֶיךָ, וִיטִיבְךָ לִבְּךָ בִּימֵי בְחוּרוֹתֶיךָ, וְהַלֵּךְ בְּדַרְכֵי לִבְּךָ, וּבְמַרְאֵי עֵינֶיךָ; וְדָע, כִּי עַל-כָּל-אֵלֶּה יְבִיאֲךָ הָאֱלֹהִים בַּמִּשְׁפָּט.  **י**  וְהָסֵר כַּעַס מִלִּבֶּךָ, וְהַעֲבֵר רָעָה מִבְּשָׂרֶךָ:  כִּי-הַיַּלְדוּת וְהַשַּׁחֲרוּת, הָבֶל.

**קהלת י"ב 14-1**

**א**  וּזְכֹר, אֶת-בּוֹרְאֶיךָ, בִּימֵי, בְּחוּרֹתֶיךָ:  עַד אֲשֶׁר לֹא-יָבֹאוּ, יְמֵי הָרָעָה, וְהִגִּיעוּ שָׁנִים, אֲשֶׁר תֹּאמַר אֵין-לִי בָהֶם חֵפֶץ.  **ב**  עַד אֲשֶׁר לֹא-תֶחְשַׁךְ הַשֶּׁמֶשׁ, וְהָאוֹר, וְהַיָּרֵחַ, וְהַכּוֹכָבִים; וְשָׁבוּ הֶעָבִים, אַחַר הַגָּשֶׁם.  **ג** בַּיּוֹם, שֶׁיָּזֻעוּ שֹׁמְרֵי הַבַּיִת, וְהִתְעַוְּתוּ, אַנְשֵׁי הֶחָיִל; וּבָטְלוּ הַטֹּחֲנוֹת כִּי מִעֵטוּ, וְחָשְׁכוּ הָרֹאוֹת בָּאֲרֻבּוֹת.  **ד**  וְסֻגְּרוּ דְלָתַיִם בַּשּׁוּק, בִּשְׁפַל קוֹל הַטַּחֲנָה; וְיָקוּם לְקוֹל הַצִּפּוֹר, וְיִשַּׁחוּ כָּל-בְּנוֹת הַשִּׁיר.  **ה**  גַּם מִגָּבֹהַּ יִרָאוּ, וְחַתְחַתִּים בַּדֶּרֶךְ, וְיָנֵאץ הַשָּׁקֵד וְיִסְתַּבֵּל הֶחָגָב, וְתָפֵר הָאֲבִיּוֹנָה:  כִּי-הֹלֵךְ הָאָדָם אֶל-בֵּית עוֹלָמוֹ, וְסָבְבוּ בַשּׁוּק הַסּוֹפְדִים.  **ו**  עַד אֲשֶׁר לֹא-ירחק (יֵרָתֵק) חֶבֶל הַכֶּסֶף, וְתָרוּץ גֻּלַּת הַזָּהָב; וְתִשָּׁבֶר כַּד עַל-הַמַּבּוּעַ, וְנָרֹץ הַגַּלְגַּל אֶל-הַבּוֹר.  **ז**  וְיָשֹׁב הֶעָפָר עַל-הָאָרֶץ, כְּשֶׁהָיָה; וְהָרוּחַ תָּשׁוּב, אֶל-הָאֱלֹהִים אֲשֶׁר נְתָנָהּ.  **ח**  הֲבֵל הֲבָלִים אָמַר הַקּוֹהֶלֶת, הַכֹּל הָבֶל.  **ט**  וְיֹתֵר, שֶׁהָיָה קֹהֶלֶת חָכָם:  עוֹד, לִמַּד-דַּעַת אֶת-הָעָם, וְאִזֵּן וְחִקֵּר, תִּקֵּן מְשָׁלִים הַרְבֵּה.  **י**  בִּקֵּשׁ קֹהֶלֶת, לִמְצֹא דִּבְרֵי-חֵפֶץ; וְכָתוּב יֹשֶׁר, דִּבְרֵי אֱמֶת.  **יא** דִּבְרֵי חֲכָמִים כַּדָּרְבֹנוֹת, וּכְמַשְׂמְרוֹת נְטוּעִים בַּעֲלֵי אֲסֻפּוֹת; נִתְּנוּ, מֵרֹעֶה אֶחָד.  **יב** וְיֹתֵר מֵהֵמָּה, בְּנִי הִזָּהֵר:  עֲשׂוֹת סְפָרִים הַרְבֵּה אֵין קֵץ, וְלַהַג הַרְבֵּה יְגִעַת בָּשָׂר.  **יג**  סוֹף דָּבָר, הַכֹּל נִשְׁמָע:  אֶת-הָאֱלֹהִים יְרָא וְאֶת-מִצְו‍ֹתָיו שְׁמוֹר, כִּי-זֶה כָּל-הָאָדָם.  **יד** כִּי, אֶת-כָּל-מַעֲשֶׂה, הָאֱלֹהִים יָבִא בְמִשְׁפָּט, עַל כָּל-נֶעְלָם:  אִם-טוֹב, וְאִם-רָע.  {ש}

**ענה על סעיף א (חובה).**

1. קרא קהלת, י"א, 7 – 10 , י"ב 7-1.
	1. בפסוקים אלה קהלת מתאר שתי תקופות חיים – כתוב מה הן שתי התקופות?

[**2** נקודות]

* 1. הבא מן הפסוקים שני מאפיינים לכל תקופה, והסבר כל מאפיין

(סך הכול – ארבעה מאפיינים). [**8** נקודות]

**ענה על שניים מהסעיפים ב-ד.** **(כל סעיף – 6 נקודות).**

1. קרא קהלת, י"א, 9.

קרא גם את דברי חז"ל על פסוק זה:

" **שמח בחור בילדותך, אמר רבי שמואל בר רבי יצחק, ביקשו חכמים לגנוז ספר קהלת, מפני שמצאו בו דברים שאין מטין לצד מינו (גורמים לכפירה באלוהים). אמרו, זה חכמתו של שלמה שאמר: "שמח בחור בילדותך". משה אמר (במדבר ט"ו 39): "ולא תתורו אחרי לבבכם". שלמה אמר: "והלך בדרכי לבך", הותרה הרצועה, אין דין ואין דיין**..."

(קהלת רבה פרשה י"א ט)

1. חז"ל ביקשו למנוע את הכללתה של מגילת קהלת בתנ"ך.

ציין והסבר את הסיבה לרצונם של חז"ל לגנוז את המגילה , על פי המדרש שלפניכם

[**3** נקודות]

1. כיצד מאפשר החלק השני של פסוק 9 להכליל את המגילה בתנ"ך ? [**3** נקודות]
2. קרא קהלת י"ב 14-9.
3. יש הטוענים כי פסוקים אלה לא חוברו על ידי קהלת עצמו.

הבא שני נימוקים לביסוס טענה זו. [**3** נקודות]

1. מהי דעתו של הכותב על פועלו של קהלת ? ציין שתי מסקנות שהכותב מסיק מכך.

[**3** נקודות]

1. קרא קהלת י"ב 7-6.
2. בפסוק 6 מופיעים שני משלים המתארים את המוות. הסבר את שני המשלים. ומשמעותם. [**4** נקודות]

1. קרא קהלת י"ב 7 וגם קהלת ג' 21. יש הטוענים כי יש סתירה בין שני הפסוקים, ויש השוללים טענה זו.

הסבר ונמק אחת מו הטענות הללו. [**2** נקודות]

**פרק שני- קטע שלא נלמד** ( 12 נקודות)

ענה על שלוש שאלות : על שאלה 1 ( חובה) , ועל שתיים מהשאלות 4-2 ( לכל שאלה – 4 נקודות).

**קרא שופטים, ט"ז, 4 - 5; 16 - 31.**

ד) וַיְהִי אַחֲרֵי כֵן וַיֶּאֱהַב אִשָּׁה בְּנַחַל שוֹרֵק וּשְׁמָהּ דְּלִילָה:

(ה) וַיַּעֲלוּ אֵלֶיהָ סַרְנֵי פְלִשְׁתִּים וַיֹּאמְרוּ לָהּ פַּתִּי אוֹתוֹ וּרְאִי בַּמֶּה כֹּחוֹ גָדוֹל וּבַמֶּה נוּכַל לוֹ וַאֲסַרְנֻוהוּ לְעַנּוֹתוֹ וַאֲנַחְנוּ נִתַּן לָךְ אִישׁ אֶלֶף וּמֵאָה כָּסֶף:

(טז) וַיְהִי כִּי הֵצִיקָה לּוֹ בִדְבָרֶיהָ כָּל הַיָּמִים וַתְּאַלְצֵהוּ וַתִּקְצַר נַפְשׁוֹ לָמוּת:

(יז) וַיַּגֶּד לָהּ אֶת כָּל לִבּוֹ וַיֹּאמֶר לָהּ מוֹרָה לֹא עָלָה עַל רֹאשִׁי כִּי נְזִיר אֱלֹהִים אֲנִי מִבֶּטֶן אִמִּי אִם גֻּלַּחְתִּי וְסָר מִמֶּנִּי כֹחִי וְחָלִיתִי וְהָיִיתִי כְּכָל הָאָדָם:

(יח) וַתֵּרֶא דְּלִילָה כִּי הִגִּיד לָהּ אֶת כָּל לִבּוֹ וַתִּשְׁלַח וַתִּקְרָא לְסַרְנֵי פְלִשְׁתִּים לֵאמֹר עֲלוּ הַפַּעַם כִּי הִגִּיד לִה {לִי} אֶת כָּל לִבּוֹ וְעָלוּ אֵלֶיהָ סַרְנֵי פְלִשְׁתִּים וַיַּעֲלוּ הַכֶּסֶף בְּיָדָם:

(יט) וַתְּיַשְּׁנֵהוּ עַל בִּרְכֶּיהָ וַתִּקְרָא לָאִישׁ וַתְּגַלַּח אֶת שֶׁבַע מַחְלְפוֹת רֹאשׁוֹ וַתָּחֶל לְעַנּוֹתוֹ וַיָּסַר כֹּחוֹ מֵעָלָיו:

(כ) וַתֹּאמֶר פְּלִשְׁתִּים עָלֶיךָ שִׁמְשׁוֹן וַיִּקַץ מִשְּׁנָתוֹ וַיֹּאמֶר אֵצֵא כְּפַעַם בְּפַעַם וְאִנָּעֵר וְהוּא לֹא יָדַע כִּי יְהֹוָה סָר מֵעָלָיו:

(כא) וַיֹּאחֲזוּהוּ פְלִשְׁתִּים וַיְנַקְּרוּ אֶת עֵינָיו וַיּוֹרִידוּ אוֹתוֹ עַזָּתָה וַיַּאַסְרוּהוּ בַּנְחֻשְׁתַּיִם וַיְהִי טוֹחֵן בְּבֵית הָאֲסיּרִים {הָאֲסוּרִים}:

(כב) וַיָּחֶל שְׂעַר רֹאשׁוֹ לְצַמֵּחַ כַּאֲשֶׁר גֻּלָּח:

(כג) וְסַרְנֵי פְלִשְׁתִּים נֶאֶסְפוּ לִזְבֹּחַ זֶבַח גָּדוֹל לְדָגוֹן אֱלֹהֵיהֶם וּלְשִׂמְחָה וַיֹּאמְרוּ נָתַן אֱלֹהֵינוּ בְּיָדֵנוּ אֶת שִׁמְשׁוֹן אוֹיְבֵינוּ:

(כד) וַיִּרְאוּ אֹתוֹ הָעָם וַיְהַלְלוּ אֶת אֱלֹהֵיהֶם כִּי אָמְרוּ נָתַן אֱלֹהֵינוּ בְיָדֵנוּ אֶת אוֹיְבֵנוּ וְאֵת מַחֲרִיב אַרְצֵנוּ וַאֲשֶׁר הִרְבָּה אֶת חֲלָלֵינוּ:

(כה) וַיְהִי כְּי טוֹב {כְּטוֹב} לִבָּם וַיֹּאמְרוּ קִרְאוּ לְשִׁמְשׁוֹן וִישַׂחֶק לָנוּ וַיִּקְרְאוּ לְשִׁמְשׁוֹן מִבֵּית הָאֲסיּרִים {הָאֲסוּרִים} וַיְצַחֵק לִפְנֵיהֶם וַיַּעֲמִידוּ אוֹתוֹ בֵּין הָעַמּוּדִים:

(כו) וַיֹּאמֶר שִׁמְשׁוֹן אֶל הַנַּעַר הַמַּחֲזִיק בְּיָדוֹ הַנִּיחָה אוֹתִי וַהֲימִשֵׁנִי{ וַהֲמִשֵׁנִי} אֶת הָעַמֻּדִים אֲשֶׁר הַבַּיִת נָכוֹן עֲלֵיהֶם וְאֶשָּׁעֵן עֲלֵיהֶם:

(כז) וְהַבַּיִת מָלֵא הָאֲנָשִׁים וְהַנָּשִׁים וְשָׁמָּה כֹּל סַרְנֵי פְלִשְׁתִּים וְעַל הַגָּג כִּשְׁלֹשֶׁת אֲלָפִים אִישׁ וְאִשָּׁה הָרֹאִים בִּשְׂחוֹק שִׁמְשׁוֹן:

(כח) וַיִּקְרָא שִׁמְשׁוֹן אֶל יְהֹוָה וַיֹּאמַר אֲדֹנָי יֱהֹוִה זָכְרֵנִי נָא וְחַזְּקֵנִי נָא אַךְ הַפַּעַם הַזֶּה הָאֱלֹהִים וְאִנָּקְמָה נְקַם אַחַת מִשְּׁתֵי עֵינַי מִפְּלִשְׁתִּים:

(כט) וַיִּלְפֹּת שִׁמְשׁוֹן אֶת שְׁנֵי עַמּוּדֵי הַתָּוֶךְ אֲשֶׁר הַבַּיִת נָכוֹן עֲלֵיהֶם וַיִּסָּמֵךְ עֲלֵיהֶם אֶחָד בִּימִינוֹ וְאֶחָד בִּשְׂמֹאלוֹ:

(ל) וַיֹּאמֶר שִׁמְשׁוֹן תָּמוֹת נַפְשִׁי עִם פְּלִשְׁתִּים וַיֵּט בְּכֹחַ וַיִּפֹּל הַבַּיִת עַל הַסְּרָנִים וְעַל כָּל הָעָם אֲשֶׁר בּוֹ וַיִּהְיוּ הַמֵּתִים אֲשֶׁר הֵמִית בְּמוֹתוֹ רַבִּים מֵאֲשֶׁר הֵמִית בְּחַיָּיו:

(לא) וַיֵּרְדוּ אֶחָיו וְכָל בֵּית אָבִיהוּ וַיִּשְׂאוּ אֹתוֹ וַיַּעֲלוּ וַיִּקְבְּרוּ אוֹתוֹ בֵּין צָרְעָה וּבֵין אֶשְׁתָּאֹל בְּקֶבֶר מָנוֹחַ אָבִיו וְהוּא שָׁפַט אֶת יִשְׂרָאֵל עֶשְׂרִים שָׁנָה:

ענה על שאלה 1 (חובה)

1. בסיפור שלפניך שמשון מגלה לדלילה הפלשתית את מקור כוחו, מאבד אותו, ונופל בידי

הפלשתים.

1. הסבר מה היה מקור כוחו של שמשון ומה גרם לנפילתו בידי הפלשתים. בסס את דבריך על הכתוב.
2. כיצד סיום הסיפור קשור אל מקור כוחו של שמשון? הסס את דבריך על הכתוב.

**ענה על שתיים מהשאלות 4-2**

1. ייעודו של שמשון כשופט היה "להושיע את ישראל מיד פלשתים" (**שופטים**, י"ג,5).

הבא מן הקטע שתי ראיות המלמדות כי שמשון אכן פעל נגד הפלשתים, והסבר כל ראיה.

בסס את דבריך על הכתוב.

1. קרא פסוקים 23 - 30.

יש הטוענים כי בפסוקים אלה באה לידי ביטוי מלחמה של אלוהי שמשון באלוהי הפלשתים.

בסס טענה זו על הכתוב, והסבר את דבריך.

1. בסיפור זה יש צירופי מילים שהפכו לביטויים מקובלים בלשון ימינו:

"פלשתים עליך שמשון" (פסוק 20); "תמות נפשי עם פלשתים" (פסוק 30).

בחר באחד הצירופים והסבר את משמעותו בימינו.

**ב ה צ ל ח ה!**